שאלה: שאלות יסוד ביהדות: אני בעל השכלה חרדית, מבוגר שחזר בשאלה, עברתי לגור בחו"ל ויש לי מיספר חילוקי דעות: 1) למה היהדות עוברת בתורשה? אם הדת עוברת בתורשה הרי שהיא כשורה לגזע, וזה לא משנה אם היהדות מקנה זכויות או חובות, עצם העובדה שהיא מבדילה אנשים על רקע של גזע הרי שהיא גזענות לשמה! 2) אם הגבר טהור, והאישה טמאה (אישה מידי חודש צריכה להתנקות במיקווה לעומת הגבר שתמיד טהור, כי אין לו נידה), למה ילדים של אישה יהודייה אוטומטית יהודים גם אם האבא לא, אבל ילדים של אבא יהודי הם לא יהודים אם האמא לא יהודייה? 3) אם אלוהים יצר את האדם (ואפילו יצר עולם לא שלם), למה האדם צריך להתפלל לאלוהים לניסים ועזרה, מה אלוהים לא עשה מספיק גם ככה? למה אלוהים דורש תפילה? במילים אחרות למה האדם לא מחוייב לקחת שליטה לידיים שלו ויכול לשעבד את אלוהים על ידי תפילות וניסים? הרי אלוהים לא חייב כלום לאף אחד, ובכל זאת אנשים פונים אליו כאילו הוא חייב להם משהוא, מתפללים ומבקשים! 4) אם היצר הרע קיים, הרי הוא גם פרי בריאה של אלוהים נכון? אחרי הכל, אלוהים יצר הכל. אי לכך ובהתאם לזאת ה "שטן" הוא פרי המצאתו של אלוהים. והרי אלוהים לא "נילחם בו" כפי שחלק מהדתיים מציגים זאת. אז הטוב והרע כלו מגיע מאל אחד! 5) אם לא כולם נולדים שווים הרי שאלוהים לא דוגל בשיוויון. ובכלל, כל העולם הזה הוא עולם של החזק שורד. אז למה אלוהים יצר אותי ואחרי זה מצפה מימני לפעול בדרך מסויימת? אם אלוהים נתן לי את אפשרות הבחירה, אז שתהיה מלאה, ולא רק בן טוב ורע. אלא גם מאוד בחינות. 6)לפי החרדים צריך לגור בישראל, למה אני לא יכול להיות יהודי בקנדה? מה כלכך "רע" בלגור מחוץ לארץ המובטחת? אם אלוהים ציווה אותנו לישמור על נפשותינו, למה המתנחלים מסכנים את עצמם והמישפחות שלהם בהקמת ישובים בגדה המסוכנת? ומקבלים תמיכה מהרבנים על כך? 7) למה יש מלחמות בין זירמי דת ואין הסכמה אחת על דרכי התורה? למה בכלל צריך "לפרש" את התורה אם יש לה 70 פנים? הרי זה מפלג את העם, שכל אחד יחליט לפרש אותה כדרכו. 8) למה החרדיות לובשות פאה? אם כתוב לישמור על צניעות הם לא אמורות להיות עם מטפחות? מה הטעם בלהסתיר את היופי שלהם ב"יופי" אחר (פאה יוקרתית כזו או אחרת)?
תשובה: אני מניח שכאדם מבוגר שמעת תשובות רבות על רבות משאלותיך. בכל אופן אני מכבד את רצונך שאענה לך שוב ואנסה בצורה מאד תמציתית לענות על שאלות שנכתבו עליהם ספרים ארוכים. 1. היהדות קשורה להופעת עם שהקב"ה יצר שיהיה עם בעל תכונות המאפשרות לו להיות עסוק ברעיון הקדושה וגילוי הטוב האלוקי בעולם. התכונות האלו הינם תכונות לאומיות. אין מניעה מכל אחד מבאי עולם להצטרף לרעיונות ולערכים שהעם הזה מאמין בהם ולהיות שותף בנטילת התפקיד, שהוא לא תמיד קל ונעים. הצורך ביצירת עם מסוג כזה קשור גם לכך שהעולם הזה הינו עולם שהאדם מאד מתקשה לגלות בו טוב כללי גדול ולכן צריך לתת רוח גבית להופעת הטוב על ידי יצירת עם שיוכל להתמודד אל מול הפיתויים הגדולים שיש בעולם שיכולים לגרום לאנושות שלא לבחור בטוב. השאלה מדוע כלל נברא עולם עם רע קשורה לשאלה כללית יותר לאיזה צורך היה צריך לברוא עולם שיש בו בחירה חופשית. אולם בריאת עולם שכולם היו עם תכונות עם ישראל היא כאילו אמרו שלא לברוא עולם עם כוחות שמושכים את האדם אל הרע. 2. הטומאה שנצאת אצל האישה בכל חודש לא נוגע לפחיתות האישה. ביהדות אנו דוגלים שבמקום שיש טומאה זהו אות שיכול להיות טהרה גדולה. למשל הגויים במיתתם לא מטמאים. זהו אותו שתרכיזיות החיים אצל ישראל היא גדולה יותר ולכן בסילוק חיים ישראליים מרגישים יותר חסרון וטומאה. כך גם הטומאה אצל האישה מבטאת את הפוטנציאל של החיים שיכולים להתפתח אצל האישה. כשהם לא באים לידי מימוש מתגלת הטומאה. דווקא משום כך היהדות תלויה באמא ולא אבא. מציאות החיים הממשית של העובר היא תלויה יותר באישה ולכן שם העובר האם הוא יהודי או גוי תלוי הלאום שלה אמא. 3. התפלה קשורה לדו שיח שצריך להתפתח בין האדם לבוראו. התפלה קודם כל לא נועדה להשיג השגים מאת הקב"ה. זו גישה שיטחית לחשוב שהתפלה היא הדרך להשיג השגים וזו דרך ללחוץ על כפתורים כאילו הקב"ה הוא כספומט. התפלה היא אחת מן הצורות של הקשר החי והממשי בין האדם לבין בוראו. כחלק מן התפלה אנו גם מבינים שההתרוממות הרוחנית שלה אדם יוצרת קשר גדול יותר עם הקב"ה וממילא יש לאדם יותר השגחה פרטית מאת הבורא כלפי מי שדבוק בו. 4. הרע הוא אופציה שהקב"ה מאפשר שתהיה בעולם שלנו. האופציה הזו אינה חייבת להתממש אלא היא תלויה בבחירה החופשית של האדם. הקב"ה מפנה מקום ונותן לאדם להיות שותף בהתפתחות של עצמו. הקב"ה נותן את מפתחות החיים במידה מוגבלת לאדם. אדם יכול לבחור בחיים ובטוב ולחילופין יכול לבחור במוות. בחשבון כולל גם המציאות של הרע והמוות בעולם זה יטיב עם העולם אולם זאת רק לאחר תהליכים מאד מסובכים וכואבים שיצליחו להמתיק את הרע ולהפוך אותו לטוב. 5. לכל אחד יש תפקיד. הקב"ה בורא כל אחד עם תפקיד שונה ולפי התפקיד שלו הקב"ה מתאים לו את כוחותיו. אדם נתבע לעשות את מה שמתאים לו ואת מה שיכול פי כוחותיו. אין האדם נתבע לעשות דברים שאינם בכוחותיו והם מוטלים על אחרים. 6. האמונה היהודית מאמינה שיש חשיבות למקום ולאקלים שבו עם צומח. עם ישראל יוכל לפתח את עצמו בצורה עצמאית ובדרך שיכולה להיות טבעית לו רק כשהוא נמצא בארץ ישראל. על הערך הגדול של ארץ ישראל כמו על ערכים אחרים יהודים מוכנים לשלם מחירים ולפעמים גם מחירים כואבים. האם גם מחיר של נפשות שווה את הערך של ישוב הארץ? התשובה כאן מורכבת. ברמה המוחלטת ודאי שהערך הכללי שבה לעם ישראל כתוצאה מהתחזקות ישוב הארץ הינו ערך שמוסיף חיים לכל הרבה אנשים בעם שגם שווה למסור את הנפש הפרטית עבור כך. אולם בהדרכה המעשית כיצד מיישמים זאת עם הערך של פיקוח נפש דוחה מצוות התורה זוהי שאלה הלכתית שבהזדמנות ארחיב לך עליה. 7. ברוב הדברים יש הסכמות מאד רחבות בכל מי שאמון על ההלכה. כולם מודים בקדושת יום השבת באיסור אכילת בשר וחלב. בשמירת צניעות וכו'. יש מחלוקת על פרטים. המחלוקות הקטנות לא היו צריכות לגרום לאווירה של מריבות ושנאה. כאן אולי מצאנו את הדבר שעלינו להתאמץ לתקן במשנה התוקף. 8. היהדות לא מטיפה לנשים להראות מכוערות. מאידך היהדות שומרת את היופי האישי והאינטימי של האישה רק לבניית חיי המשפחה האישיים בקשר שבין האיש לאישתו. כיצד לאזן בין הצורך הכללי של הופעה, שאינה מגונה מחד ומאידך בלי להבליט את הדברים האישיים והפרטיים של האישה, יש הנהגות שונות. יש ציבור שבוחר שהאישה "תתחפש" ותלבש שערות של מישהי אחרת. מחד זה יפה אולם מצד שני כולם יודעים שזה לא השערות האישיות של האישה ולכן פחות נמשכים באופן אישי לאישה זו.